《读王建射虎行》
宋代·范浚

我读射虎行，感概兴长叹。官羌射虎得虎难，山下远立常空还。

惜留猛虎著山里，射杀顾恐终身闲。有如边将图偷安，遵养时赋容其奸。

翻愁努力尽高鸟，良弓挂壁无由弯。君不见刘巨容高千里，留贼自资媒富贵，恐贼尽诛身不利。

坐令屈律裹头人，横暴九州狂螫噬。嗟嗟忠臣心不移，受刀摩颈甘如饴。

纷纷血刃勇不顾，一死未谢君王知。官军壮志吞蛮夷，匈奴不灭宁家为。

相公誓欲平淮西，慨言贼在归无期。霍公裴公今已矣，我吟射虎徒歔欷。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。